Polițiștii Secției 7 Poliție Rurală Brusturoasa au depistat, pe 1 mai, în flagrant delict, un tânăr de 15 ani, din localitate, în timp ce conducea un autoturism pe DN 12A, fără a deține permis de conducere pentru nicio categorie de vehicule.
Autoturismul i-ar fi fost încredințat acestuia de către tatăl său. Cercetările sunt continuate în cadrul unui dosar penal sub aspectul săvârşirii infracţiunilor conducerea unui vehicul pe drumurile publice fără permis de conducere şi încredinţarea unui vehicul pentru a fi condus pe drumurile publice de către o persoană care nu deţine permis de conducere.
Prinși conducând fără a avea permis
La aceeași dată, polițiștii Secției 5 Poliție Rurală Răcăciuni au depistat în flagrant delict, un tânăr de 19 ani, în timp ce conducea un autoturism în localitatea Cleja fără a deține permis de conducere pentru nicio categorie de vehicule.
Pe 02 mai, polițiștii din cadrul Poliției municipiului Onești au depistat un tânăr de 25 ani, în timp ce conducea un autoturism pe strada Libertății din municipiu. Din verificările efectuate în baza de date a reieșit că, tânărul nu deține permis de conducere pentru nicio categorie de vehicule.
În ambele cazuri, cercetările sunt continuate în cadrul unui dosar penal sub aspectul săvârşirii infracţiunii de conducerea unui vehicul pe drumurile publice fără permis de conducere.